CELEX: 32021D1128
Language: fi
Date: 2021-07-01 00:00:00
Title: Poliittisten ja turvallisuusasioiden komitean päätös (YUTP) 2021/1128, annettu 1 päivänä heinäkuuta 2021, palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan toimikauden jatkamisesta (EUPOL COPPS/1/2021)

9.7.2021   
               
               
                  FI
               
               
                  Euroopan unionin virallinen lehti
               
               
                  L 244/3
               
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2021/1128,
         annettu 1 päivänä heinäkuuta 2021,
         palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan toimikauden jatkamisesta (EUPOL COPPS/1/2021)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
         ottaa huomioon palestiinalaisalueilla toteutettavasta Euroopan unionin poliisioperaatiosta (EUPOL COPPS) 3 päivänä heinäkuuta 2013 annetun neuvoston päätöksen 2013/354/YUTP (1) ja erityisesti sen 9 artiklan 1 kohdan,
         sekä katsoo seuraavaa:
         
                     (1)
                  
                  
                     Poliittisten ja turvallisuusasioiden komitea (PTK) on päätöksen 2013/354/YUTP 9 artiklan 1 kohdan nojalla valtuutettu tekemään perussopimuksen 38 artiklan mukaisesti palestiinalaisalueilla toteutettavan Euroopan unionin poliisioperaation (EUPOL COPPS) poliittista valvontaa ja strategista johtoa koskevat asiaankuuluvat päätökset, mukaan lukien päätös operaation johtajan nimittämisestä.
                  
               
                     (2)
                  
                  
                     PTK hyväksyi 13 päivänä lokakuuta 2020 päätöksen (YUTP) 2020/1541 (2), jolla Nataliya APOSTOLOVA nimitettiin EUPOL COPPSin operaation johtajaksi 15 päivänä marraskuuta 2020 alkavaksi ja 30 päivänä kesäkuuta 2021 päättyväksi kaudeksi.
                  
               
                     (3)
                  
                  
                     Neuvosto hyväksyi 28 päivänä kesäkuuta 2021 päätöksen (YUTP) 2021/1066 (3), jolla EUPOL COPPSia jatkettiin 1 päivästä heinäkuuta 2021 alkaen 30 päivään kesäkuuta 2022 saakka.
                  
               
                     (4)
                  
                  
                     Unionin ulkoasioiden ja turvallisuuspolitiikan korkea edustaja on ehdottanut, että Nataliya APOSTOLOVAn toimeksiantoa EUPOL COPPSin operaation johtajana jatketaan 1 päivänä heinäkuuta 2021 alkavaksi ja 30 päivänä kesäkuuta 2022 päättyväksi kaudeksi,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Jatketaan Nataliya APOSTOLOVAn toimeksiantoa palestiinalaisalueilla toteutettavan Euroopan unionin poliisioperaation (EUPOL COPPS) operaation johtajana 1 päivänä heinäkuuta 2021 alkavaksi ja 30 päivänä kesäkuuta 2022 päättyväksi kaudeksi.
         
         
            2 artikla
            Tämä päätös tulee voimaan päivänä, jona se hyväksytään.
            Sitä sovelletaan 1 päivästä heinäkuuta 2021.
         
         
            Tehty Brysselissä 1 päivänä heinäkuuta 2021.
            
               
                  Poliittisten ja turvallisuusasioiden komitean puolesta
               
               
                  Puheenjohtaja
               
               S. FROM-EMMESBERGER
            
         
         
            (1)  EUVL L 185, 4.7.2013, s. 12.
         
            (2)  Poliittisten ja turvallisuusasioiden komitean päätös (YUTP) 2020/1541, annettu 13 päivänä lokakuuta 2020, palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan nimittämisestä (EUPOL COPPS/1/2020) (EUVL L 353, 23.10.2020, s. 8).
         
            (3)  Neuvoston päätös (YUTP) 2021/1066, annettu 28 päivänä kesäkuuta 2021, palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2013/354/YUTP muuttamisesta (EUVL L 229, 29.6.2021, s. 13).